Hikayat T.A. Sakti
Allah hai jak kutimang prak
Jeh pirak sijudo dua
Wahe aneuk puteh meuprak
Hate galak lon ngieng gata
Lomku kheun prak kutimang prak
Boh cicak di dalam bara
Buet nyang ka rot bek tagalak
E hai budak bijeh mata
Jak kutimang putik langsat
Cut Amat muda bahlia
Beule aneuk rakan sahbat
Jan meularat nasoe sangga
Jakku timang putik rambot
Beungoh seupot lon peulara
Beule aneuk ureueng ikot
Bek meudhot-dhot narit gata
Jak kutimang putik langsat
Cut Amat muda samlakoe
Beujeuet aneuk ka Hareukat
Laot darat pawang keudroe
Allah hai jak kutimang be
Jeh ceupe peuneugot Cina
Meung na mantong umu sabe
Boh hate tamat neuraca
Jak lon timang bungong geutoe
Keunong uroe layee rata
Beumutuah posamlakoe
Bila nanggroe mat neuraca
Jak lontimang putik bugeng
Cut leunteng rupa samlakoe
Beule aneuk ureueng ireng
Bek meudeungkeng ngon rakan droe
Jak kutimang kutimang bot
Jeh boh rambot diteupin para
Beule aneuk ureueng ikot
Bek na ka rot buet digata
T.A. Sakti, Peminat sastra dan budaya Aceh
Catatan : Timang-timang aneuk di atas dicuplik dari hikayat Banta Keumari, ketika putri Rakna Keumala mengambil Banta Saidi dari ayunan. Agar tidak menangis lantas ditimang-timangnya. Naskah yang semula berhuruf Jawoe itu telah saya salin ke aksara Latin.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn tgl_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn slv_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn